b'\n_START_ARTICLE_\nDokumentation\n_START_SECTION_\nHistorik\n_START_PARAGRAPH_\nDokumentation forst\xc3\xa5et som et professionelt og forskningsbaseret fagomr\xc3\xa5de blev etableret af Paul Otlet (1868-1944) og Henri Lafontaine (1854-1943) i begyndelsen af det 20. \xc3\xa5rhundrede. En central organisation var "F\xc3\xa9d\xc3\xa9ration Internationale de Documentation," FID). Det mest markante udtryk for navneskiftet fra dokumentation til informationsvidenskab er at "American Documentation Institute" (grundlagt i 1937) i 1968 \xc3\xa6ndrede navn til "American Society for Information Science" / "ASIS"._NEWLINE_Der er fra 1990\'erne en bestr\xc3\xa6belse p\xc3\xa5 at genetablere termen, mest markant udtrykt ved etableringen af The document academy. I Troms\xc3\xb8 i Norge har man (som en undtagelse fra den generelle tendens) etableret en uddannelse i dokumentationsstudier /dokumentationsvidenskab "Dokumentasjonsvitenskap". _NEWLINE_I den Fransk- og spansksprogede verden har begrebet i h\xc3\xb8jere grad fastholdt sin status.\n_START_SECTION_\nTyper af dokumentation\n_START_PARAGRAPH_\nMan kan skelne mellem fx videnskabelig dokumentation, teknisk dokumentation, administrativ og juridisk dokumentation osv. Videnskabelig dokumentation kan underdeles efter fag, fx kemisk eller historisk dokumentation. I offentlig virksomhed kan der skelnes mellem \xc3\x98konomisk dokumentation, Administrativ dokumentation og Politisk dokumentation. _NEWLINE_Dokumentstyring (engelsk "document management" eller "record management") betegner en specifik form for dokumentation (relateret til arkiver), hvor termen "dokument" betyder "dokument i administrativ praksis".'